text: Hjertestarterdagen redder liv på færger og museer
  16 oktober 2019 kl. 05.18
  Onsdag er det muligt enten at lære noget om at redde liv eller få genopfrisket sine færdigheder med en hjertestarter. Det er international Hjertestarterdag.
  Pladask midt i efterårsferien er det officiel Hjertestarterdag. For syvende år i træk inviterer organisationer, foreninger og virksomheder til arrangementer, der klæder børn og voksne på til at redde liv ved hjertestop.
  I otte af de 14 kommuner i Syd- og Sønderjylland bliver Hjertestarterdagen onsdag markeret med 15 arrangementer, hvor alle kan lære om genoplivning efter hjertestop. 
  Dansk Råd for Genoplivning står bag arrangementet, der er et tilbud i efterårsferien, og det plejer at trække flere end 10.000 danskere til arrangementerne, der finder sted i eksempelvis indkøbscentre, på museer og færger.
  På Færgen Fynshav, der sejler mellem Bøjden og Fynshav, vil Hjerteforeningen undervise i hjertelungeredning og brug af hjertestarter. Det foregår i skibets agtersalon på alle dagens afgange.
  I Esbjerg er der tre forskellige muligheder for at blive klogere på hjertestartere. På Fiskeri- og Søfartsmuseet samt i både Esbjerg Storcenter og Broen Shopping. Sidstnævnte sted kan man teste sin viden om genoplivning ved hjertestop og samtidig prøve en hjertestarter og lære hjertemassage og kunstigt åndedræt.
  Behovet for at kunne bruge en hjertestarter er stort, når man tænker på, at 4.000 danskere hvert år rammes af hjertestop uden for et hospital. 
  Chancerne for at overleve er fire gange så store, hvis vidner giver hjertelungeredning, før ambulancen når frem. 
  Bag Hjertestarterdagen står Dansk Råd for Genoplivning og TrygFonden. Hjertestarterdagen er et initiativ fra EU-parlamentet, der markeres i hele Europa.
  15 arrangementer i Syd- og Sønderjylland
  Esbjerg:Hvornår: Kl. 10.00 - 15.00Hvor: Fiskeri- og Søfartsmuseet, EsbjergHvem: Hjemmeværnet Hvornår: Kl. 10.30 - 15.00Hvor: Broen ShoppingHvem: Rybners Rescue Center Denmark Hvornår: Kl. 14.00 - 19.00Hvor: Esbjerg StorcenterHvem: Beredskabsforbundet Esbjerg Haderslev:Hvornår: Kl. 10.00 - 16.00Hvor: Røde Kors ButikkenHvem: Røde Kors, Haderslev Hvornår: Kl. 14.00 - 16.00Hvor: KosmoramaHvem: Hjerteforeningen Kolding: Hvornår: Kl. 13.00 - 16.00Hvor: Forhallen, Kolding SygehusHvem: Hjertesygeplejersker Lisa Solgaard og Lene Pilegaard Sønderborg:Hvornår: Kl. 11.00 - 16.40Hvor: Færgen FynshavHvem: Hjerteforeningen Tønder:Hvornår: Kl. 10.00 - 14.00Hvor: Cafe JavaHvem: Louise Fladmose Hvornår: Kl. 13.30 - 16.00Hvor: Røde Kors ButikkenHvem: Røde Kors Bredebro Varde:Hvornår: Kl. 10.00 - 16.00Hvor: Sea WestHvem: Hjemmeværnet Vejen:Hvornår: Kl. 14.00 - 17.00Hvor: Vejen IdrætscenterHvem: Sygeplejerske Lena Viborg i samarbejde med idrætscenteret Vejle:Hvornår: Kl. 10:00 - 17:00Hvor: Givskud ZooHvem: Hjerteforeningen Hvornår: Kl. 10.00 - 16.00Hvor: Vejle BibliotekHvem: Hjerteforeningen Hvornår: Kl. 10:00 - 15:00Hvor: Forhallen på Vejle SygehusHvem: Vejle Sygehus Hvornår: Kl. 17.00 - 18.00Hvor: Super Brugsen JellingHvem: Maiken Jensby​​​
  
  